основа на образците, установени в приложение VI към настоящия регламент.
 Член 8
 Система за номериране на ЕС сертификатите за одобряване на типа
 Съгласно член 29, параграф 4 от Регламент (ЕС) No 168/2013 ЕС сертификатите за одобряване на типа следва да се номерират в съответствие с хармонизираната система, предвидена в приложение VII към настоящия регламент.
 Член 9
 Образец за протокола за резултатите от изпитванията
 Органите по одобряването издават протокола за резултатите от изпитванията, посочен в член 30, параграф 3 от Регламент (ЕС) No 168/2013, въз основа на образеца, установен в приложение VIII към настоящия регламент.
 Член 10
 Формат на протоколите от изпитване
 Форматът на протоколите от изпитване, посочен в член 32, параграф 1 от Регламент (ЕС) No 168/2013, съответства на общите изисквания, установени в приложение VIII към настоящия регламент.
 Член 11
 Списък на частите или оборудването, които могат да изложат на сериозен риск правилното функциониране на основни системи
 Списъкът на частите или оборудването, които могат да изложат на сериозен риск правилното функциониране на системи от основно значение за безопасността на превозното средство или за екологичните му характеристики, посочен в член 50, параграф 2 от Регламент (ЕС) No 168/2013, е установен в приложение Х към настоящия регламент.
 Член 12
 Образец и система за номериране на сертификатите за пускане на пазара и пускане в употреба на части или оборудване, които могат да изложат на сериозен риск правилното функциониране на основни системи
 Органите по одобряването издават сертификата за пускане на пазара и пускане в употреба на части или оборудване, които могат да изложат на сериозен риск правилното функциониране на системи от основно значение за безопасността на превозното средство или за екологичните му характеристики, посочен в член 51, параграф 2 от Регламент (ЕС) No 168/2013, въз основа на образеца и в съответствие със системата за номериране, установени в приложение IX към настоящия регламент.
 Член 13
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 1 януари 2016 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 18 юли 2014 година.
 За Комисията
 Председател
 José Manuel BARROSO
 (1) ОВ L 60, 2.3.2013 г., стр. 52.
 (2) Директива 2002/24/ЕО на Европейския парламент и на Съвета от 18 март 2002 г. относно типовото одобрение на дву- и триколесни моторни превозни средства и за отмяна на Директива 92/61/ЕИО на Съвета (ОВ L 124, 9.5.2002 г., стр. 1).
 (3) Делегиран регламент (ЕС) No 3/2014 на Комисията от 24 октомври 2013 г. за допълнение на Регламент (ЕС) No 168/2013 на Европейския парламент и на Съвета по отношение на изискванията за безопасност при експлоатацията на превозните средства за одобряването на дву-, три- и четириколесни превозни средства (ОВ L 7, 10.1.2014 г., стр. 1).
 СПИСЪК НА ПРИЛОЖЕНИЯТА
 Номер на приложението
 Заглавие на приложението
 Страница номер
 I
 Образци на информационния документ и техническата документация
 6
 II
 Образци на декларациите на производителя относно изпитването на издръжливост и относно целостта на конструкцията на превозното средство
 128
